CELEX: 62021TN0618
Language: mt
Date: 2021-09-27 00:00:00
Title: Kawża T-618/21: Rikors ippreżentat fis-27 ta’ Settembru 2021 – WV vs CdT

15.11.2021   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 462/58
            
         
      Rikors ippreżentat fis-27 ta’ Settembru 2021 – WV vs CdT
      (Kawża T-618/21)
      (2021/C 462/71)
      Lingwa tal-kawża: il-Franċiż
      
         Partijiet
      
      
         Rikorrent: WV (rappreżentanti: L. Levi u A. Champetier, avukati)
      
         Konvenut: Iċ-Ċentru tat-Traduzzjoni għall-Korpi tal-Unjoni Ewropea (CdT)
      
         Talbiet
      
      Ir-rikorrent jitlob li l-Qorti Ġenerali jogħġobha:
      
                  —
               
               
                  tiddikjara dan ir-rikors ammissibbli u fondat;
               
            
                  —
               
               
                  tannulla d-deċiżjoni tas-26 ta’ Novembru 2020 li permezz tagħha ġie tterminat, fil-31 ta’ Diċembru 2020, mingħajr avviż minn qabel, l-impjieg għal żmien indeterminat tar-rikorrent;
               
            
                  —
               
               
                  sa fejn meħtieġ, tannulla d-deċiżjoni tas-17 ta’ Ġunju 2021 sa fejn din tiċħad l-ilment tar-rikorrent tas-26 ta’ Frar 2021 kontra d-deċiżjoni inizjali tas-26 ta’ Novembru 2020;
               
            
                  —
               
               
                  tikkundanna lill-konvenut għal kumpens għad-dannu materjali tar-rikorrent;
               
            
                  —
               
               
                  tikkundanna lill-konvenut għal kumpens għad-dannu morali tar-rikorrent, stmat ex aequo et bono f’ EUR 15 000;
               
            
                  —
               
               
                  tikkundanna lill-konvenut għall-ispejjeż kollha.
               
            
         Motivi u argumenti prinċipali
      
      Insostenn tar-rikors, ir-rikorrent jinvoka tliet motivi.
      
                  1.
               
               
                  L-ewwel motiv, ibbażat fuq il-ksur tal-Artikoli 16 u 48 tal-Kondizzjonijiet tal-impjieg applikabbli għall-aġenti l-oħra tal-Unjoni Ewropea (iktar ’il quddiem il-“KAO”) fir-rigward tat-tifsira tal-kunċett ta’ “leave rremunerat” mogħtija miċ-CdT.
               
            
                  2.
               
               
                  It-tieni motiv, ibbażat fuq il-ksur tal-Artikoli 16 u 48 tal-KAO fir-rigward tal-Artikolu 34 tal-Karta tad-Drittijiet Fundamentali tal-Unjoni Ewropea, tad-dmir ta’ premura u fuq il-ksur tal-Artikolu 59(4) tar-Regolamenti tal-Persunal tal-Unjoni Ewropea.
               
            
                  3.
               
               
                  It-tielet motiv, ibbażat fuq il-ksur tad-dritt għal smigħ.